Османско царство класичног доба доживело је огромно територијално проширење. Период који је започео Мехмедовим (владао: 1451-1481) освајањем Цариграда 1453. године. Мехмед II је наставио да учвршћује положај царства на Балкану и Анадолији, освајајући Србију 1454-1455, Пелопонез 1458-1459, Трапезунт 1461., и Босну 1463. Многи млетачки поседи у Грчкој су освојени током Млетачко-османског рата 1463-1479. До 1474. године Османлије су освојиле Карамански емират у Анадолији, а 1475 су освојили Кафу на Криму, успостављајући Кримски канат као вазалну државу. Инвазија на Отранто у Италији покренута је 1480. године, али смрт Мехмеда II наредне године довела је до повлачења Османлија.